CELEX: 62017CN0521
Language: et
Date: 2017-09-01 00:00:00
Title: Kohtuasi C-521/17: Eelotsusetaotlus, mille esitas Tallinna Ringkonnakohus (Eesti) 1. septembril 2017 – c.v. SNB-REACT u. a. versus Deepak Mehta

13.11.2017   
            
            
               ET
            
            
               Euroopa Liidu Teataja
            
            
               C 382/34
            
         Eelotsusetaotlus, mille esitas Tallinna Ringkonnakohus (Eesti) 1. septembril 2017 – c.v. SNB-REACT u. a. versus Deepak Mehta
   (Kohtuasi C-521/17)
   (2017/C 382/41)
   Kohtumenetluse keel: eesti keel
   
      Eelotsusetaotluse esitanud kohus
   
   Tallinna Ringkonnakohus
   
      Põhikohtuasja pooled
   
   
      Hageja: c.v. SNB-REACT u. a.
   
      Kostja: Deepak Mehta
   
      Eelotsuse küsimused
   
   
            
               1)
            
            
               Kas Euroopa Parlamendi ja nõukogu direktiivi 2004/48/EÜ (1), 29. aprill 2004, intellektuaalomandi õiguste jõustamise kohta artikli 4 p-i c tuleb tõlgendada selliselt, et liikmesriikidel on kohustus tunnistada kaubamärgiomanike kollektiivse esindamise organisatsioone isikutena, kellel on õigus nõuda õiguskaitsevahendite kohaldamist kaubamärgiomanike õiguste rikkumise kaitseks enda nimel ja esitada kohtusse enda nimel hagi kaubamärgiomanike õiguste teostamiseks?
            
         
            
               2)
            
            
               Kas Euroopa Parlamendi ja Nõukogu direktiivi 2000/31/EÜ (2), 8. juuni 2000, infoühiskonna teenuste teatavate õiguslike aspektide, eriti elektroonilise kaubanduse kohta siseturul (direktiiv elektroonilise kaubanduse kohta) artikleid 12, 13 ja 14 tuleb tõlgendada selliselt, et nendes sätestatud teenuseosutajaks, kelle suhtes kohalduvad viidatud artiklites sätestatud vastutuse piirangud, tuleb lugeda ka sellist teenuseosutajat, kelle osutatava teenuse sisuks on IP-aadresside registreerimine, võimaldades anonüümselt siduda IP-aadresse domeenidega, ja nende IP-aadresside rentimine?
            
         
      (1)  ELT 2004, L 157, lk 45; ELT eriväljaanne 17/2, lk 32
   
      (2)  EÜT 2000, L 178, lk 1; ELT eriväljaanne 13/25, lk 399